《天香（宛委山房拟赋龙涎香）》
清代·冯应瑞

枯石流痕，残沙拥沫，骊宫夜蛰惊起。海市收时，鲛人分处，误入众芳丛里。春霖未就，都化作、凄凉云气。惟有清寒一点，消磨小窗残醉。

当年翠篝素被。拂余薰、倦怀如水。谩惜舞红犹在，为谁重试。几片金昏字古，向故箧聊将伴憔悴。□□□□，□□□□。

作者简介：冯咏茜，字秀如，高要人。官工部主事。有《双翠阁诗钞》。